Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: Az űrlap használatát az államháztartásról szóló 1992. évi XXXVIII. törvény (a továbbiakban: Áht.) végrehajtására
Paragraph Index: 2257

Az űrlap használatát az államháztartásról szóló 1992. évi XXXVIII. törvény (a továbbiakban: Áht.) végrehajtására szolgáló, az államháztartás működési rendjéről szóló 292/2009. (XII. 1.) Korm. rendelet (a továbbiakban: Ámr.) XI. fejezetének 206. §-a írja elő. K I T Ö L T É S I Ú T M U T A T Ó 2010. 01-R-A űrlap: Mérleg-jelentés (Az eszközök és a források alakulása) Az űrlap elsősorban a pénzügyi eszközök és kötelezettségek alakulását részletezi, figyelemmel a negyedéves nemzeti számlák államháztartási komponenseinek összeállítására vonatkozó hazai és nemzetközi adatszolgáltatási kötelezettségre. Az űrlap az éves könyvviteli mérlegtől eltérően kiemeli a pénzügyi eszközök és kötelezettségek államháztartáson belüli elszámolásait és a külfölddel szembeni követeléseket, illetve tartozásokat, ideértve a devizában vezetett bankszámlákat és a valutapénztárakat is. Az űrlapot a fejezeti kezelésű előirányzatok esetében a könyvvezetés kialakult rendjéhez igazodóan kell kitölteni. Amennyiben a fejezeti költségvetésbe integrált elkülönített állami pénzalap továbbra is önálló könyvvezetést végez, a jogutód „támogatási célprogram” önálló adatszolgáltató lehet. A fejezetért felelős szerv ellenőrizni tartozik a fejezeti kezelésű előirányzatokra vonatkozó adatszolgáltatás teljességét. A központi kezelésű előirányzatok (nemzetgazdasági elszámolások, államadóssági elszámolások) eszközeinek és forrásainak teljes körűségéről – beleértve az Államadósság Kezelő Központ Zrt. és más analitikus helyek elszámolásait is – a Magyar Államkincstár gondoskodik.

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes